ЧӀилихъ

ЧӀилихъ () — Дагъустан республикадин СтӀал Сулейман районда авай тунвай хуьр. == География == Хуьр СтӀал Сулейман райондин рагъакӀидай пата, райондин юкь тир Кьасумхуьрелай 16 км яргъал чка кьунва. == Тарих == Хуьруь бине кьунвай тарих малум туш. ТӀварцӀикай баянар гун малум туш. Хуьрелай рагъэкъечӀдай пата, Мехкергъ хуьруьн мукьув, дегь заманадин кӀвалерин харапӀаяр амукьнавай «Сув» тӀвар алай чка ава. Са вахтунда ина инсанар яшамиш хьайи гъвечӀи хуьр хьтин чка авай. Мумкин я, ЧӀилихъ хуьр сифте а чкада арадал атанай, ахпа агьалияр Макан-вацӀун дугундиз куьч хьанвай. XIX виш йисуз ЧӀилихъ хуьр вири Куьре округдихъ галаз Урусат империядин гъилик акатзава. Империядик квай чӀавуз, хуьр Дагъустан вилаятдин Куьре округдин Котур - Куьредин наибвалдиз талукь тир. КӀеле, Хъпуьхъ, ЦицӀигъ ва КуркӀурхуьр хуьрерихъ галаз ЦицӀигърин хуьруьнжемятдик акатзавай. 1966 йисуз агьалияр Курхуьруьз куьч хьайидилай кьулухъ, хуьр терг хьанвай. == Агьалияр == Куьч жедалди хуьруьн агьалийрин вири лезгияр, суни — мусурманар тир. 1886 йисан агьалияр сиягьдиз къачунин нетижайрин малуматрив кьурвал, хуьре 63 майишатар авай, агьалийрин кьадар 340 кас тир: 199 итим ва 141 паб.1886 йисуз Котур — Куьредин наибвалдин агьалияр Куьч жедалди хуьре 60 кьван кӀвалер авай. Хуьре гуьгъуьнин сихилар яшамиш жезвай: Чангалар, Празар, Тетешар, Бахлияр. Агьалияр малдарвилив, хуьруьн майишатдив ва кеспи ийиз шегьерриз фидай лежбербилив алахънавай. Алай чӀавуз хуьр ичӀизва. == ТӀвар-ван авай ксар == ЧӀилихъ — алим ва халкьдин арада чирвилер чукӀурдай зари ЧӀилихъ Абдулгьамидан хайи хуьр я (XIX виш йис). == Баянар == == ЭлячӀунар == * СтӀал Сулейман райондин официал сайтуна ЧӀилихъ хуьруькай куьруь малуматар Категория:СтӀал Сулейман райондин тунвай хуьрер Категория:Лезги хуьрер